《访弟长沙霍元瞻雪夜为作秋山图》
明代·詹同

我爱霍元瞻，清标如玉雪。
苍松立石崖，白鹤鸣海月。
瘦马冲寒立在须，日暮去访元瞻居。
高堂中夜烧长烛，为我写出《秋山图》。
墨池水冻笔如槊，使我见之喜且愕。
云气忽从衡岳来，雨声似向潇湘落。
二客兰舟泊远沙，一个茅亭在阴壑。
感君厚意不可量，我欲酬尔明珠珰。
贾傅祠前相别去，挂在鹄山青草堂。

作者简介：徽州府婺源人，初名书，字同文。元末以茂才异等举，除郴州学正。陈友谅用为翰林学士承旨。朱元璋下武昌，召为国子博士，赐名同。官至吏部尚书兼学士承旨，与宋濂等修《日历》，为总裁官。书成，致仕。卒谥文敏。有《天衢吟啸集》、《海岳涓埃集》。